बाड़मेर लिफ्ट केनाल पार्ट ‘स’ का कार्य शीघ्र शुरू हो : जैन
विधायकमेवाराम जैन ने सदन में स्थगन के जरिए पेयजल का मुद्दा उठाया। उन्होंने कहा, सीमावर्ती जिला बाड़मेर लगातार सूखे एवं अकाल की वजह से भयंकर पेयजल समस्या से जूझ रहा है। पूर्ववर्ती सरकार ने बाड़मेर लिफ्ट केनाल पेयजल परियोजना स्वीकृत की जिसके पार्ट में बाड़मेर शहर समेत कई गांवों में मीठा पानी आया, उसके बाद पार्ट का कार्य पूर्ववर्ती सरकार के समय शुरू हो गया था जो कि अभी तक पूरा नहीं हुआ।
इसके साथ ही पार्ट जिसमें कि 286 गांवों के लिए करीब 700 करोड़ की योजना जो कि पूर्ववर्ती सरकार के समय स्वीकृत हो गई थी, टेंडर भी लगा दिए लेकिन सरकार बदल गई। वर्तमान सरकार ने उन्हीं टेंडरों की तिथि आगे बढ़ाई लगभग 1 साल बाद टेंडर खोले। उसके बाद भी सरकार की उदासीनता के कारण मामला उच्च न्यायालय में गया, उसके बाद उच्चतम न्यायालय में गया। उसके बाद अभी जाकर उच्चतम न्यायालय के आदेश के बाद अभी कार्यादेश दिए है। लेकिन कार्य अभी तक शुरू नहीं हुआ है।
सरकार की मंशा अभी तक साफ नहीं लग रही है, इसलिए कार्यकारी एजेंसी के साथ सरकार ने अभी तक एग्रीमेंट नहीं किया है। सरकार सदन में यह स्पष्ट करे कि कार्य कब शुरू होगा। साथ ही विधायक जैन ने बाड़मेर शहर से सटी घनी आबादी वाली बस्तियों में पेयजल का मुद्दा उठाया। जैन ने शहर से सटी बस्तियां दानजी की हौदी,श्रीयादे कॉलोनी, मंसूरिया कॉलोनी, तिलकनगर, बलदेवनगर, रामनगर, मेघवालों का टांका, रामदेव नगर, विष्णु कॉलोनी,जटियो का वास शिवनगर,महाबार रोड,एससीएसटी छात्रावास,सुथारों,रोहिड़ा में भी मीठा पानी उपलब्ध हो सके।
hin_Deva hin_Deva hin_Deva hin_Deva